Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 526

a) A jelen ágazati megállapodás 3. cikkének a) alpontjában említett repülőgépek teljes árának 85 százalékát meg nem haladó hivatalos finanszírozási támogatást nyújtó résztvevők a repülőgép teljes árának 62,5 százalékáig a minimális kamatlábakat alkalmazzák az alábbiak szerint: − legfeljebb tízéves visszafizetési határidő esetén – TB10 + 120 bázispont; − 10-12 év közötti visszafizetési határidő esetén – TB10 + 175 bázispont; 2006/60. szám − ahol a TB10 az adott valutára (az euró kivételével) számított 10 éves államkötvény-hozamot jelenti, az előző két naptári hétre átlagolt állandó lejárattal. Az euró esetében a TB10 az euróhozamgörbe 10 éves lejáratakor elért hozamot jelenti, amelyet az Eurostat számít ki az euró CIRR-kamatlábának meghatározása céljából, az előző két naptári hétre átlagolva. Valamennyi valuta esetében a fentiekben meghatározott értékkülönbözet alkalmazandó.

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes